**Ministru kabineta noteikumu projekta „Grozījumi Ministru kabineta 2004. gada 30. marta noteikumos Nr. 218**

**„Augu karantīnas noteikumi”” projekta
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Augu aizsardzības likuma 5. panta 1. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik spēkā ir Ministru kabineta 2004. gada 30. marta noteikumi Nr. 218 “Augu karantīnas noteikumi” (turpmāk – noteikumi).Līdz 2018. gada 31. martam ir jāpārņem Eiropas Komisijas 2017. gada 19. oktobra Īstenošanas direktīva 2017/1920, ar kuru attiecībā uz Savienības izcelsmes *Solanum tuberosum* L. sēklu apriti groza Padomes Direktīvas 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā IV pielikumu (turpmāk – Direktīva 2017/1920).Prasības jāsāk piemērot no 2018. gada 1. aprīļa.Direktīva 2017/1920 paredz grozījumus Padomes Direktīvas 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā IV pielikumā (turpmāk – Direktīva 2000/29/EK).1. Direktīvas 2000/29/EK IV pielikums, kuru groza Direktīva 2017/1920, ir pārņemts ar noteikumu 6. pielikumu “Īpašās prasības augu, augu produktu un ar tiem saskarē nonākušo priekšmetu izplatīšanai vai ievešanai Latvijā vai citā Eiropas Savienības dalībvalstī”, tāpēc nepieciešams precizēt prasības attiecībā uz ES izcelsmes kartupeļu *Solanum tuberosum* L. sēklām (turpmāk – sēklas) un to apriti, lai prasības garantētu Eiropas Savienības teritorijas fitosanitāro aizsardzību pret kaitīgiem organismiem, kuri varētu atrasties šajās sēklās.
2. Par sēklām nebūtu jāuzskata sēklas, kuras ir stādīšanai paredzēti stolonus vai bumbuļus veidojoši nakteņu *Solanum* L. sugu vai to hibrīdu augi, kas glabājas gēnu bankās vai ģenētiskā materiāla kolekcijās, jo tās ir paredzētas izpētei un saglabāšanai.
3. Tā kā sēklām lielāko fitosanitāro risku rada kartupeļu vēzis *Synchytrium endobioticum*, kartupeļu gaišā gredzenpuve *Clavibacter michiganensis* ssp. *sepedonicus*, kartupeļu tumšā gredzenpuve *Ralstonia solanacearum* un *Potato spindle tuber viroid*, ir jāparedz, ka vai nu sēklu izcelsmei jābūt teritorijās, par kurām ir zināms, ka tās ir brīvas no minētajiem organismiem, vai arī attiecībā uz norādītajām sēklām un to ražošanas vietām būtu jāizvirza noteiktas prasības, tāpēc ir jāpapildina noteikumu 6. pielikuma II nodaļa.
4. Pārtikas un veterinārais dienests savā darbā izmanto Eiropas Komisijas izstrādātu datorizētu sistēmu *Trade Control and Expert System* (*TRACES*), kurā ievada datus par fitosanitāro kravu kontrolēm, datu ievadīšanai izmantojot Kopējo veselības ievešanas dokumentu (*CHED-PP*). Sistēma ir izveidota un tiek uzturēta no Eiropas Savienības līdzekļiem. Kopējā veselības ievešanas dokumenta (*CHED-PP*) nosaukums ir mainīts, to aizstājot ar Vienoto sanitāro ievešanas dokumentu (VSID-AP), un tas jau ietverts *TRACES* sistēmā, tāpēc nepieciešams precizēt noteikumu 25. punktu un izteikt jaunā redakcijā 18. pielikumu.
 |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Valsts augu aizsardzības dienests (turpmāk – dienests) |
| 4. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts skar kartupeļu audzētājus, kas audzē kartupeļus no sēklām, **un Pārtikas un veterināro dienestu, kurš kontrolē arī ienākošās augu un augu produktu kravas.**  |
| 2. | Tiesiskā regulējuma ietekme uz tautsaimniecību un administratīvo slogu | Projekts nemaina tiesības un pienākumus, ne arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2017. gada 19. oktobra Īstenošanas Direktīva 2017/1920, ar kuru attiecībā uz Savienības izcelsmes *Solanum tuberosum* L. sēklu apriti groza Padomes Direktīvas 2000/29/EK IV pielikumu (20.10.2017. Eiropas Savienības Oficiālais Vēstnesis, L 271/34). |
| 2. | Citas starptautiskās saistības | Nav.  |
| 3. | Cita informācija | Nav.  |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2017. gada 19. oktobra Īstenošanas direktīvu 2017/1920 ar kuru attiecībā uz Savienības izcelsmes *Solanum tuberosum* L. sēklu apriti groza Padomes Direktīvas 2000/29/EK IV pielikumu (20.10.2017. Eiropas Savienības Oficiālais Vēstnesis, L 271/34).  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Īstenošanas direktīvas (ES) 2017/1920 1. pants  | Nav jāpārņem. | ES tiesību akta vienība nosaka prasību, ko nav nepieciešams pārņemt. | ES tiesību akta vienība nosaka prasību, ko nav nepieciešams pārņemt. |
| Īstenošanas direktīvas (ES) 2017/1920 2. panta 1. punkta pirmā daļa | Nav jāpārņem. | ES tiesību akta vienība nosaka prasību, ko nav nepieciešams pārņemt. | ES tiesību akta vienība nosaka prasību, ko nav nepieciešams pārņemt. |
| Īstenošanas direktīvas (ES) 2017/1920 2. panta 1. punkta otrā daļa | 2.punkts | Tiesību akta vienības tiek pārņemtas pilnībā. Par saistību izpildi Latvijā ir atbildīgs dienests. | B ailē minētās projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Īstenošanas direktīvas (ES) 2017/1920 2. panta 1. punkta trešā daļa | 1.2. apakšpunkts | Tiesību akta vienības tiek pārņemtas pilnībā. Par saistību izpildi Latvijā ir atbildīgs dienests. | B ailē minētās projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Īstenošanas direktīvas (ES) 2017/1920 2. panta 2. punkts | Nav jāpārņem. | ES tiesību akta vienība nosaka prasību, ko nav nepieciešams pārņemt. | ES tiesību akta vienība nosaka prasību, ko nav nepieciešams pārņemt. |
| Īstenošanas direktīvas (ES) 2017/1920 3. pants  | Nav jāpārņem. | ES tiesību akta vienība nosaka prasību, ko nav nepieciešams pārņemt. | ES tiesību akta vienība nosaka prasību, ko nav nepieciešams pārņemt. |
| Īstenošanas direktīvas (ES) 2017/1920 4. pants  | Nav jāpārņem. | ES tiesību akta vienība nosaka prasību, ko nav nepieciešams pārņemt. | ES tiesību akta vienība nosaka prasību, ko nav nepieciešams pārņemt. |
| Īstenošanas direktīvas (ES) 2017/1920 pielikumā izteiktā Direktīvas 2000/29/EK IV pielikuma A daļas II iedaļas 18.3. pozīcija | 1.3. apakšpunkts | Tiesību akta vienības tiek pārņemtas pilnībā. Par saistību izpildi Latvijā ir atbildīgs dienests. | B ailē minētās projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Īstenošanas direktīvas (ES) 2017/1920 pielikumā izteiktā Direktīvas 2000/29/EK IV pielikuma A daļas II iedaļas 18.3.1. pozīcija | 1.4. apakšpunkts | Tiesību akta vienības tiek pārņemtas pilnībā. Par saistību izpildi Latvijā ir atbildīgs dienests. | B ailē minētās projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar.  |
| Cita informācija | Nav.  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts elektroniski nosūtīts saskaņošanai biedrībām “Zemnieku saeima” un “Lauksaimnieku organizāciju sadarbības padome”, kā arī Pārtikas un veterinārajam dienestam. Informācija par noteikumu projektu tika ievietota tīmekļvietnes www.zm.gov.lv sadaļā „ Sabiedriskā apspriešana”. |
| 2. | Sabiedrības līdzdalība projekta izstrādē | Sabiedriskā apspriešana |
| 3. | Sabiedrības līdzdalības rezultāti | Priekšlikumi un iebildumi no saskaņošanas dalībniekiem netika saņemti.Par tīmekļvietnē www.zm.gov.lv ievietoto noteikumu projektu iebildumi un priekšlikumi no sabiedrības netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izpildi nodrošinās Valsts augu aizsardzības dienests un Pārtikas un veterinārais dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekmes uz pārvaldes funkcijām un institucionālo struktūru.Nav paredzēta jaunu institūciju izveide, esošu institūciju likvidācija vai reorganizācija, ne arī ietekme uz institūcijas cilvēkresursiem. |
| 3. | Cita informācija | Nav  |

Zemkopības ministrs Jānis Dūklavs

Zemkopības ministrijas valsts sekretāre Dace Lucaua

Lifānova 67027309

kristine.lifanova@vaad.gov.lv